I 2015 rejste de danske udlændingemyndigheder til Somalia for at undersøge forholdene i landet med henblik på at kunne sende somaliske flygtninge i Danmark hjem.

Rejsen mundede ud i en rapport om sikkerhedssituationen i landets hovedstad, Mogadishu, og bliver nu anvendt som en af begrundelserne for at inddrage somalieres opholdstilladelser og udvise dem til Mogadishu.

Men rapporten viser, at Udlændingestyrelsens folk kun opholdt sig i landet en enkelt dag. Og de kom aldrig uden for lufthavnsområdet i Mogadishu.